open-index/open-wikipedia-markdown huggingface dataset:
יצחק אשל

**יצחק אשל** (נולד ב-1945) הוא קצין צה"ל בדימוס בדרגת תת-אלוף, פיקד על חטיבה 401 ועל עוצבת עמוד האש.

## ביוגרפיה
אשל הוא אחד מ-11 ילדיהם של סימה ושלמה אסולין. אחיו הצעיר הוא אל"ם אמנון אשל.

אשל התגייס לצה"ל ב-1964 ושירת במשך 35 שנים בחיל השריון. ב-1978 מונה למפקד גדוד שריון וב-1981 קודם לדרגת אלוף-משנה ומונה למפקד חטיבת שריון במילואים, חטיבה 576. ב-1983 מונה למפקד חטיבה סדירה, חטיבה 401, ב-1985 מונה לסגן קצין שריון ראשי וב-1987 מונה למפקד אוגדה 560 בפיקוד הדרום בדרגת תת-אלוף. בתפקידו האחרון שירת כראש מטה גיס 446. השתחרר משירות הקבע ב-1989.

לאחר שירותו הצבאי, התמודד מספר פעמים על ראשות עיריית יבנה מטעם מפלגת העבודה, אך לא ניצח. הוא כיהן כחבר מועצת העיר, סגן ראש העיר ויו"ר ועדת בניין עיר. בבחירות להסתדרות הכללית שימש ראש מטה הבחירות של מרצ. ב-2001 מונה על ידי שר התחבורה אפרים סנה למנהל הרשות הלאומית לבטיחות בדרכים, והוא כיהן בתפקיד עד יוני 2003. בנוסף כיהן כיו"ר עמותת ברית יוצאי מרוקו בישראל.

אשל בוגר תואר ראשון בהיסטוריה באוניברסיטת תל אביב ותואר שני ביחסים בינלאומיים ומינהל ציבורי מאוניברסיטת חיפה.

בנו אמיר היה מפקד חטיבה 600.

## קישורים חיצוניים
* 

## הערות שוליים

קטגוריה:בוגרי אוניברסיטת תל אביב
קטגוריה:חברי מועצה ברשויות מקומיות בישראל
קטגוריה:חיילי חיל השריון במלחמת יום הכיפורים
קטגוריה:חיילי חיל השריון במלחמת ששת הימים
קטגוריה:יבנה: אישים
קטגוריה:מנכ"לי הרשות הלאומית לבטיחות בדרכים
קטגוריה:מנכ"לים יוצאי שירות קבע בצה"ל
קטגוריה:מפקדי חטיבה 401
קטגוריה:מפקדי חטיבות במלחמת לבנון הראשונה
קטגוריה:מפקדי חטיבת יפתח
קטגוריה:מפקדי עוצבת עמוד האש
קטגוריה:פעילי מפלגת העבודה
קטגוריה:פעילי מרצ
קטגוריה:תתי-אלופים בצה"ל
קטגוריה:ישראלים שנולדו ב-1945
נשיא מקדוניה הצפונית

**נשיא מקדוניה הצפונית** הוא ראש המדינה של רפובליקת מקדוניה הצפונית.

התפקיד בצורתו הנוכחית החל עם הכרזת העצמאות של הרפובליקה המודרנית, ב-8 בספטמבר 1991. קודם לכן, הראשון לכהן בתפקיד היה קירו גליגורוב. התפקיד טקסי במרביתו, וראש ממשלת מקדוניה הצפונית משמש הלכה למעשה כפוליטיקאי הבכיר במערכת השלטונית של מקדוניה הצפונית.

על הנשיא להיות אזרח מקדוניה הצפונית, מעל גיל 40 ולהתגורר במקדוניה הצפונית לפחות 10 שנים ב-15 השנים האחרונות.

מעונו הרשמי של הנשיא הוא וילה וודנו (Вила Водно, מילולית: בית המים) בסקופיה.

הנשיא הראשון של מקדוניה הצפונית היה קירו גליגורוב, משנת 1991 עד 1999, אז הוא הוחלף על ידי בוריס טרג'קובסקי. ב-2004 עלה לנשיאות ברנקו צרבנקובסקי שכיהן עד 2009. באותה שנה נבחר מועמד מפלגת VMRO-DPMNE, גיורגה איוואנוב, לנשיאות. בשנת 2019 נבחר לתפקיד סטבו פנדרובסקי. מאז 2024 מכהנת בתפקיד גורדנה סיליאנובסקה-דאבקובה.

## קישורים חיצוניים

*  

*
קטגוריה:מקדוניה הצפונית: פוליטיקה
מץ (כדורגל)

200px|ממוזער|שמאל|הסמל הקודם של המועדון
**מועדון הכדורגל מץ** (בצרפתית: **Football Club de Metz**) הוא מועדון כדורגל צרפתי, שבסיסו בעיר מץ, אשר משחק בליג 1.

## היסטוריה
מץ נוסדה בשנת 1932 והחלה את דרכה בליגה השנייה בצרפת. 3 שנים מאוחר יותר העפילה מץ לראשונה לליגה הצרפתית הראשונה שם שיחקה עד שנת 1950, אך העפילה שוב לליגה הראשונה בסיום העונה הבאה. בשנת 1958 שוב ירדה מץ לליגה השנייה והפעם לקח למועדון 3 שנים לחזור לעונה נוספת לליגה הראשונה בסיומה נשרה שוב לליגה השנייה. מאז, רק בשנת 1967 אחרי 5 שנים בליגה השנייה הצליחה מץ לחזור לליגה הראשונה.

הקבוצה לא זכתה מעולם באליפות צרפת כאשר מיקום השיא שלה היה המקום השני בשנת 1998. המיקום הזה העניק כרטיס למוקדמות ליגת האלופות אך הקבוצה לא הצליחה להעפיל לשלב הבתים לאחר שנוצחה בידי ה.י.ק. הלסינקי מפינלנד.

בשנת 2001, אחרי 34 שנים ברציפות בליגה הראשונה, נשרה מץ לליגה השנייה אך בחלוף שנה שבה מץ לליגה הראשונה. בשנת 2006 שוב נשרה מץ לליגה השנייה ובחלוף עונה נוספת שבה מץ לליגה הראשונה אך מייד ירדה לליגה השנייה תוך עונה אחת בלבד. בשנת 2012 נשרה מץ בפעם הראשונה בתולדותיה לליגה השלישית לאחר שסיימה בתיקו במחזור האחרון של העונה אבל בעונה הבאה חזרה לליגה השנייה ובחלוף עונה נוספת זכתה מץ באליפות הליגה השנייה וחזרה לליגה הצרפתית הראשונה אחרי 6 שנים של היעדרות. בשנת 2015 ירדה הקבוצה לליגת המשנה.

בשנת 2016 חזרה מץ לליגה הראשונה לאחר שסיימה במקום השלישי ואת עונת 17–2016 סיימה מץ במקום ה-14 בליגה הראשונה.

בסוף שנת 2018, בעונת 2017/2018, נשרה מץ ליגת המשנה בצרפת לאחר שסיימה במקום ה-19 בליגה הראשונה. בעונה זו בקבוצה שיחק נולן רו שכבש 15 שערים במהלך העונה. לאור ירידת ליגה של המועדון, הוא עזב לקבוצה אחרת. לאחר עונה שבה הקבוצה לליגה הראשונה, אך בסיום עונת 2021/2022 שבה בחזרה לליגה השנייה, לאחר שסיימה במקום ה-19, עם זאת היא הצליחה לשוב לליג 1 לאחר עונה אחת לאחר שסיימה במקום השני בליג 2. בעונה שלאחריה סיימה במקום ה-16, אשר מוביל למשחק פלייאוף מול הקבוצה שסיימה במקום השלישי בליגת המשנה. בפלייאוף הפסידה לסנט אטיין וכתוצאה מכך שבה לליג 2. בעונה שלאחר מכן, עונת 2024/2025, שבה לליג 1 לאחר שסיימה שלישית בליגה וניצחה בפלייאוף את ריימס, שסיימה במקום ה-16 בליג 1.

הקבוצה הצליחה לזכות פעמיים בגביע הצרפתי בשנים 1984, 1988 ופעמיים בגביע הליגה הצרפתי בשנים 1986, ו-1996.

## סגל הקבוצה
; נכון ל-5 בפברואר 2026 

 (בהשאלה מדינמו קייב)
 (בהשאלה מוולבס)
 (בהשאלה מקולחתי 1913 פותי)
 (קפטן)

 (בהשאלה ממונקו)

## קישורים חיצוניים

* 

## הערות שוליים

*
קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1932
קטגוריה:מץ
קטגוריה:גראנד אסט: ספורט
אגם הנקיק

**אגם הנקיק** (או **אגמון הנקיק**) הוא אגם בחולות ראשון לציון אשר במערב ראשון לציון. האגם נמצא דרומית לאגמון הסופרלנד וצפונית לשפד"ן. אגם הנקיק מהווה חלק מ"פארק האגמים" שעתיד לקום באזור ומשמש כאתר טבע עירוני.

## היסטוריה
אגם הנקיק נוצר על ידי חברת "מניב" ב-1992 ביחד עם אגמון הסופרלנד. ליד האגם מצויות משאבות מים שתפקידן לשאוב מים מהאגמון הנמצא ליד הסופרלנד כאשר יש סכנת הצפה. דרומית לאגם הנקיק שכנו בעבר בריכות ההחדרה של השפד"ן ואחרי שיובשו נהפכו לכר מרעה פורה לבעלי חיים כגון צבאים ועופות. בהמשך ניטעה סביב אגם הנקיק חורשת אקליפטוסים. סביב אגם הנקיק יש שביל אופניים ופארק בתהליכי הקמה.

האגם מהווה אתר צפרות וטבע עירוני. סביבו נטועה חורשת אקליפטוסים והוא מהווה מקום מפלט לעופות מים, ציפורים וחרקים רבים. באגם עצמו יש דגים שונים בהם אמנונים ושפמנונים והדיג בו מותר. דרומית לאגם ניתן לראות צבאים, תנים ויונקים אחרים כמו שועלים הפעילים בעיקר בלילה.

הכניסה למי האגם, השחייה בו והשתייה ממנו אסורה. עם זאת, הדיג באגם מותר והוא משמש אתר נופש לפיקניקים ודיג בשתי גדות האגם. סביב האגם ישנם מספר שבילי אופניים ובעתיד מתוכנן לקום במתחם פארק עירוני ומרכז בילוי ונופש מטרופוליטני.

ליד האגם נמצאים מספר מוקדי בילוי. מצפון לו נמצא אגמון הסופרלנד (שממזרח לו נמצא אצטדיון הברפלד, אצטדיון הכדורגל העירוני של ראשון לציון). ממזרח לאגם הנקיק נמצא מנחת ראשון לציון המשמש לתעופה ספורטיבית.

## קישורים חיצוניים

* פארק האגמים באתר iNature
* טיול באגם הנקיק באתר טיולי
* דובי זכאי, טיול ראשוני - בין שני אגמים, באתר עיריית ראשון לציון
*  צחי אבנור, אגם הנקיק, פליקר
* אבי איצקוביץ' כמה חסכו לראשון לציון מאגרי מי הגשמים?   באתר mynet ראשון, 13 במאי 2014

קטגוריה:ראשון לציון: גאוגרפיה
קטגוריה:ראשון לציון: גנים ופארקים
קטגוריה:ישראל: אתרי טבע עירוני
קטגוריה:ישראל: ימות ואגמים
קתרין מקינלי

**קת'רין ס' מקינלי** (באנגלית: **Kathryn S. McKinley**; נולדה ב-10 בינואר 1962) היא מדענית מחשבים אמריקאית, המתמחה באלגוריתמי מהדרים, שפות תכנות עיליות, מערכות זמן ריצה וארכיטקטורות מחשב. מקינלי הייתה סגנית CRA-Women, איגוד לקידום נשים בתחום מחקר המחשוב, בשנים 2011–2014.

## ביוגרפיה
מקינלי קיבלה תואר ראשון במדעי המחשב והנדסה מאוניברסיטת רייס בטקסס ב-1985. לאחר מכן המשיכה לתואר שני ב-1990 ותואר דוקטור ב-1992 באותה אוניברסיטה, בעבודה משותפת עם קן קנדי.

ב-1993 החלה להרצות בפקולטת מדעי המחשב באוניברסיטת מסצ'וסטס אמהרסט, וקודמה לדרגת פרופסור חבר ב-1999. ב-2001 עברה לאוניברסיטת טקסס באוסטין וב-2010 קודמה לדרגת פרופסור במדעי המחשב. במאי 2011 הצטרפה לחברת מיקרוסופט מחקר כחוקרת ראשית.

החל מהעשור השני של המאה ה-21 עוסקת מקינלי בפיתוח מהדרים שמאפשרים למתכנתים להשתמש בשפות תכנות עיליות ושפות חדישות מבלי לאבד משאבי כוח על ידי שימוש במעבדים חד-ליבה ומרובי-ליבה, עם דגש על היררכיית וניהול זיכרון.

מקינלי חברה בוועידת DARPA ISAT ובוועדת CRA מ-2012, במרכז להערכת חקר המחשוב CERP-CRA מ-2013, ב-IEEE Micro top-picks מ-2014. השתתפה בוועידות ASPLOS 2014 ו-MICRO 2013. כיהנה כראש הוועידות ASPLOS 2004, PACT 2005, PLDI 2007, ISMM 2012, CGO 2013. כן שימשה כעוזרת עורך ACM Transactions on Programing Languages Systems (TOPLAS) בשנים 2008–2011. חברה באיגודים ACM ו-IEEE.

ב-14 בפברואר 2013 העידה מקינלי בשם חברת מיקרוסופט יחד עם אד לאזוסקה (UW) וקלי גאית'ר (מרכז מחשוב מתקדם של טקסס) בתת-ועדת המחקר והוראת המדעים של ועדת המדע, חלל וטכנולוגיה של בית הנבחרים של ארצות הברית, בנוגע ליצירתיות בטכנולוגיית המידע. העדות התמקדה במערכת האקולוגית האקדמית, תעשייתית וממשלתית אשר מנהיגה חידושים בענף טכנולוגיית מידע (IT); הצורך בהשקעות בתחומי עניין מסוימים כגון Big Data, פרטיות, מערכות מאובטחות וביצועי מחשוב; והצורך בהגדלת הגיוון והגדלת מספר העובדים האמריקאים כדי לקדם יצירתיות ולעמוד בדרישות המחשוב.

ב-2006 הוענק לה תואר מדען מובחר מטעם ACM. ב-2011 הוענק לה תואר ACM SIGPLAN על שירות יוצא דופן. כן הוענקו לה פרס NSF Carreer, חמישה פרסי IBM פקולטיים על מאמרים טובים ביותר, ופרס C-ACM על מחקר בולט. ב-2012 זכתה בפרס על השפעה מרבית של עבודתה משנת 2002 מטעם OOPSLA. ב-2012 זכתה גם בפרס SIGPLAN Programming Languages Award בשל תרומתה ל-Jikes RVM. כן זכתה ב-2012 בפרס IEEE Micro.

מקינלי נשואה לסקוטי סטרהאן ואם לשלושה ילדים.

## קישורים חיצוניים

* דף המרצה של קת'רין ס. מקינלי, באתר אוניברסיטת טקסס
* קת'רין ס. מקנילי, באתר מיקרוסופט

## הערות שוליים

קטגוריה:בוגרות אוניברסיטת רייס
קטגוריה:בעלי תואר דוקטור מאוניברסיטת רייס
קטגוריה:סגל אוניברסיטת טקסס באוסטין
קטגוריה:עובדות מיקרוסופט
קטגוריה:עובדי מיקרוסופט
קטגוריה:עמיתי ACM
קטגוריה:עמיתי IEEE
קטגוריה:מדעניות מחשב אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
דני קס לוין

**דני קס לוין** (נולד ב-23 ביולי 1968) הוא קצין צה"ל במילואים בדרגת תת-אלוף, שכיהן כמפקד עוצבת חצי האש במלחמת לבנון השנייה.

## שירות צבאי
עם גיוסו לצה"ל התנדב לצנחנים. קס לוין עבר את הגיבוש ליחידות החטיבתיות והתקבל לפלחה"ן צנחנים. בצנחנים הוא עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים שב לפלחה"ן כמפקד צוות ולקח חלק בלחימה ברצועת הביטחון בלבנון. בהמשך שימש כסגן מפקד הפלחה"ן ולקח חלק במבצע ברגל ימין. לאחר מכן השתחרר מצה"ל, אך בהמשך שב לשירות קבע כמפקד פלוגה ביחידת מגלן.

קס לוין שימש כמפקד יחידת מגלן, והוביל את היחידה בלחימה כנגד הטרור הפלסטיני באינתיפאדה השנייה. באפריל 2003 נפצע קס לוין, במהלך מבצע עליו פיקד ללכידת מחבלים בעיירה אל-ח'דר ב-13 במרץ 2003 ארעה תקרית קשה של ירי דו-צדדי כאשר כוח מן היחידה ומסוק קרב של צה"ל הרגו בשוגג קצין בחופשה ומאבטח נוסף ששהו בסמוך לפני חבר. בשל כך אלוף פיקוד המרכז, משה קפלינסקי, רשם הערה פיקודית בתיקו האישי של קס לוין. לאחר מכן שימש כסגן מפקד חטיבת הצנחנים.

ב-2005 מונה למפקד עוצבת חצי האש, ובמלחמת לבנון השנייה הוביל את החטיבה בלחימה. על תפקודו כמח"ט נמתחה ביקורת, בין היתר על האופן בו פיקד על התקרית בכפר דבל, בה נהרגו תשעה לוחמים מן החטיבה מפגיעת טיל נ"ט בבית בו שהו. הביקורת התייחסה לאופן בו הופעלה החטיבה ועל החלטותיו של קס לוין בעת הפינוי מדבל, שהתעכב במשך שעות, אף שהפצועים היו תחת אש מרגמות, בעוד מפקד עוצבת האש, תא"ל איל איזנברג, וקס לוין, היו נתונים בדילמה האם להעדיף פינוי מוסק או רכוב מיעד שהיה במרחק ארבעה קילומטרים מגבול ישראל.

קס לוין ספג ביקורת רבה על האופן בו פיקד על הקרב על הכפר רשף. במהלך המלחמה הרגו לוחמי החטיבה, בסיוע חיל האוויר וארטילריה, בפיקודו כעשרה מחבלי חזבאללה לאחר המלחמה שימש כמדריך במגמת יבשה במכללה הבין-זרועית לפיקוד ולמטה.

## לקריאה נוספת
* יאיר אנסבכר, **[[כצל ציפור]]**, תל אביב: ידיעות אחרונות, 2009.

## הערות שוליים

קטגוריה:מפקדי חטיבה 551
קטגוריה:מפקדי יחידת מגלן
קטגוריה:תתי-אלופים בצה"ל
קטגוריה:מפקדי חטיבות במלחמת לבנון השנייה
קטגוריה:ישראלים שנולדו ב-1968
כריסטיאן ניירן

**כריסטיאן ניירן** (באנגלית: **Kristian Nairn**; נולד ב-25 בנובמבר 1975) הוא שחקן ותקליטן צפון-אירי. ידוע בעיקר בשל תפקידו כהודור בסדרת הטלוויזיה "משחקי הכס" של HBO, המבוססת על סדרת הספרים שיר של אש ושל קרח של ג'ורג' ר. ר. מרטין.

## חייו האישיים
ניירן נולד ב-1975 בעיר ליסבורן המהווה חלק מהמטרופולין של בלפסט, בירת צפון אירלנד. בשנת 2014 יצא מהארון.

## פילמוגרפיה
* 2011 - 2016 - משחקי הכס
* 2014 - Treasure Trapped
* 2014 - Our Gay wedding
* 2013 - Chronicles of Comic Con
* 2012–2013 - רחוב ריפר
*לו הייתי פיראט (2022-הווה)

## קישורים חיצוניים

* 

## הערות שוליים

קטגוריה:שחקני קולנוע וטלוויזיה צפון אירים
קטגוריה:שחקנים להט"בים בריטים
קטגוריה:להט"בים אירים
קטגוריה:תקליטנים בריטים
קטגוריה:בריטים שנולדו ב-1975
תרופות מורידות חום

[250px|ממוזער|שמאל|התרופה פרצטמול בצורת [קפסולה (כמוסה)|קפסולות של "טילנול"]]
**תרופות מורידי חום** או **תרופות אנטיפירטיים** הן תרופות סינתטיות או צמחיות, המורידות את הטמפרטורת גוף האדם הגבוהה אצל בני אדם באמצעות פעילותם על מערכת העצבים המרכזית.

תרופות אלה פועלות בעיקר ברמת ההיפותלמוס במוח, על מנת להתגבר על העלייה בחום הגוף המושרית על ידי אינטרלוקין.
לרוב התרופות מורידות החום יש השפעות טיפוליות נוספות.
התכשירים הנפוצים ביותר הם הפרצטמול (אקמול) והאיבופרופן (נורופן) המשמשים גם כמשככי כאבים. התרופות מסוג נוגדי דלקת שאינם סטרואידים הם גם נוגדי דלקת, מורידי חום וגם משככי כאבים. 

קיימת מחלוקת מסוימת לגבי נחיצות השימוש בתרופות מסוג זה, כשהעלייה בחום הגוף היא חלק מתגובת ההגנה של האורגניזם נגד הזיהומים. מחקר שפורסם על ידי החברה המלכותית הבריטית טוען שהורדת החום גורמת לפחות ל 1% יותר מקרי מוות משפעת (לפחות 700 מקרי מוות נוספים בשנה בארצות הברית).

## הטיפול בלי תרופות
אמבטיות או הספגה במים פושרים או קרים יכולות להפחית את החום ביעילות, אבל לא בחום גבוה אלא במכת חום. השימוש באמבטיות אלכוהול אינו נחשב לשיטת קירור מתאימה, מפני שידועים מקרים של תופעות לוואי הקשורות לספיגה סיסטמית של האלכוהול.

## תרופות מורידי חום
קיימות תרופות רבות בעלות השפעה של הורדת חום הגוף ושהם יעילות במקרים של חום גבוה אך לא במכת חום, כגון:

*פרצטמול או אצטמינופן
*אספירין ונגזרות סליצילטים אחרים - כולין סליטצילט, מגנזיום סליצילט, נתרן סליצילט
*נוגדי דלקת שאינם סטרואידים: 
**איבופרופן
**נפרוקסן 
**קטופרופן 
**נימסוליד 
**לורנוקסיקאם (קספו Xefo) 
*דיפירון (מטאמיזול) - נאסר במעל-30 ארצות, בגלל מקרים של אגרנולוציטוזיס
*נבומטון 
*פנאזון (אנטיפירין) , נמצא בארצות הברית גם בהרכב הכולל גם בנזוקאין, בטיפות לאזניים 
*כינין

## צמחים
השימוש המסורתי בצמחי מרפא בעלי תכונות מורידות חום הוא נפוץ בכל העולם כחלק ממערכות תרבותיות אתנובוטניות רבות. צמחים כאלה נקראים בדרך כלל "פבריפוגיים" ("מגרשי חום".)

## הטיפול בתרופות מורידי חום אצל ילדים
מנהל המזון והתרופות האמריקאי FDA מציין כי מינון לא נכון הוא אחת הבעיות הגדולות ביותר בטיפול באמצעות פרצטמול בילדים. יעילותו לבד כמוריד חום אצל ילדים אינה ודאית, וקיימות ראיות מסוימות שאינה עולה על שיטות פיזיות ללא שימוש בתרופות.
טיפולים שהשתמשו במנות של פרצטמול ושל איבופרופן לסירוגין השיגו אפקט של הורדת חום גדול יותר מאשר כל תרופה לחוד. 
מטאנליזה הצביעה על כך שאיבופרופן יותר יעיל בילדים מאשר פרצטמול כשניתנות מנות דומות.
בגלל חששות לתסמונת ריי שירות הבריאות הלאומי של בריטניה, הכירורג הכללי של ארצות הברית, האקדמיה האמריקאית לרפואת ילדים ומנהל ארצות הברית למזון ותרופות המליצו שאספירין ומוצרים מורכבים הכוללים אספירין לא יינתנו לילדים או מתבגרים באפיזודות של מחלות חום.

עם זאת כמה מחקרים הצביעו על כך שהירידה בשימוש באספירין יחד עם העלייה בשימוש בפרצטמול נקשרו לעלייה במקרי האסתמה ומחלות אוטואימוניות. הרופאים הממליצים פרצטמול צריכים להיזהר ולהיות מודעים במיוחד לנטיות הגנטיות או הסביבתיות לאסתמה או למחלות אוטואימוניות של המטופלים שלהם.

## קישורים חיצוניים

*הנחיות לטיפול חום באתר קליניקת מאיו
*מדליין פלוס - החום באתר המכון הלאומי לבריאות של ארצות הברית
*FORTE ספר התרופות המלא של ישראל -ההסתדרות הרפואית בישראל 2010 הפרק Analgesics & Antipyretics Central Nervous System

קטגוריה:ערכים שבהם תבנית בריטניקה אינה מתאימה
קטגוריה:תרופות לפי סוגים
בני טרן

**בן-ציון (בני) טרן** הוא קצין צה"ל במילואים בדרגת תת-אלוף. פיקד על אוגדת יהודה, על חטיבה 500 ועל עוצבת בני חיל.
## קורות חייו
טרן התגייס לצה"ל במאי 1965 ושירת כלוחם בגדוד 202 של חטיבת הצנחנים. לאחר קורס קצינים שימש כמפקד מחלקה בסיירת חרוב, והוביל אותה בקרבות מלחמת ששת הימים. לאחר מכן ביצע הסבה לחיל השריון. במלחמת ההתשה שימש קצין מבצעים ומפקד פלוגה בחטיבה 14. במלחמת יום הכיפורים לחם כסגן מפקד גדוד 184 של חטיבה 14, הגדוד החזיק כוננות בגזרה המרכזית של קו בר-לב מאזור גשר פירדאן בצפון עד לדרום האגמים המרים. לאחר מותו בקרב של מפקד הגדוד , תפס טרן את מקומו ופיקד על הקרב לכיבוש מחדש של תעוז "טלוויזיה", במהלכו השמיד הגדוד 10 טנקי אויב. לאחר מכן חזר לתפקיד הסמג"ד כשאת מקומו שלו ממלא מפקד הגדוד הקודם, אברהם אלמוג. בהמשך המלחמה לחם עם הגדוד בקרב השריון ב-14 באוקטובר, בקרב החווה הסינית ובחציית תעלת סואץ. בתום המלחמה מונה למפקד הגדוד.

בהמשך שירותו הצבאי פיקד על חטיבה 691, חטיבת טנקי טירן. לאחר מכן מונה למפקד חטיבת שריון סדירה, חטיבה 500, את הפיקוד עלייה העביר לדורון רובין ימים ספורים לפני פרוץ מלחמת לבנון הראשונה. במלחמה פיקד על כוח חטיבתי תחת אוגדה 162, שלחמה בגזרה המרכזית. בשנת 1984 נשלח כנציג צה"ל לקולג' המלכותי ללימודי ביטחון (RCDS) בלונדון. ב-1985 מונה למפקד בית הספר לשריון (עוצבת בני חיל) שבתקופתו עבר ממחנה ג'וליס והתארגן בבסיס סיירים בנגב. לאחר מכן שירת כסגן מפקד אוגדה 162. בנובמבר 1986 קודם לדרגת תת-אלוף ומונה למפקד אוגדת יהודה ושירת בתפקיד עד אוקטובר 1988. בתקופת כהונתו פרצה האינתיפאדה הראשונה והאוגדה בפיקודו הייתה אחראית לגזרת אזור יהודה (מירושלים עד באר שבע).

לאחר שירותו הצבאי כיהן כמנכ"ל חברת איחוד ארגזי ישראל. היה ממייסדי היישוב מכבים וחבר המועצה בו.

ב-2024 פרסם את ספרו האוטוביוגרפי ״תחנות בני, כאן קודקוד!״.

## הערות שוליים

קטגוריה:מפקדי גדודים במלחמת יום הכיפורים
קטגוריה:חיילי חטיבת הצנחנים
קטגוריה:לוחמי סיירת חרוב
קטגוריה:מפקדי אוגדת יהודה
קטגוריה:מפקדי חטיבה 500
קטגוריה:מפקדי עוצבת בני חיל
קטגוריה:חברי מועצת מכבים-רעות
קטגוריה:מפקדי חטיבה 274
קטגוריה:תתי-אלופים בצה"ל
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:ישראלים בוגרי הקולג' המלכותי ללימודי ביטחון
נעה פרידמן

**נועה פרידמן** (נולדה ב- 29 בספטמבר 1989) היא שחקנית טלוויזיה וקולנוע ישראלית.

## ביוגרפיה
התפקיד הראשון שלה היה בגיל 12 בהצגה "קטנטנות" בשנת 2002.

בשנת 2010 החלה לשחק בסדרת הדרמה, "פלפלים צהובים", בתפקיד נתי. באותה שנה שרה בסרט "טינקרבל והסוד הקסום", לצד לני כהן.

בשנת 2012 הצטרפה לעונה השנייה של סדרת הטלוויזיה "אליפים", שם שיחקה את קטי, יחד עם אינה בקלמן, אלון סנדלר ויהלי סער, סיימה לשחק בסדרה בשנת 2013, בעונתה השלישית של הסדרה "אליפים". בשנת 2012 שיחקה גם בסדרה, "משפחת כספי", ששודרה בערוץ ניקלודיאון, בתפקיד שיר, לצד אייל שכטר ורמה מסינגר. 

בשנת 2013 שיחקה בתפקיד הראשי בסרט הקולנוע "מעשייה אורבנית" לצד ברק פרידמן.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1989
קטגוריה:ישראלים שנולדו ב-1989
שוודיה אהובתי

**שוודיה אהובתי** (באנגלית: **Welcome to Sweden** - בתרגום חופשי: ברוכים הבאים לשוודיה) היא סדרת טלוויזיה קומית ששודרה לראשונה ברשת TV4 השוודית ב-21 במרץ 2014, ועלתה לרשת NBC האמריקאית ביולי 2014. הסדרה מגוללת את סיפורו של ברוס אוונס (גרג פולהר), רואה חשבון מצליח מניו יורק שעובר להתגורר בשוודיה עם חברתו השוודית, בה התאהב.

הסדרה מבוססת באופן מסוים על חייו של גרג פולהר עצמו, אשר עבר להתגורר בשוודיה בעקבות חברתו דאז, שארלוט (ואשתו ואם ילדיו מאוחר יותר).

NBC ביטלה את הסדרה במהלך עונתה השנייה, עקב רייטינג נמוך. ב-3 ביוני 2015 תמו שידורי הסדרה עם סיום שידור כל פרקיה של עונתה השנייה.

בישראל, שודרה הסדרה בערוץ הסדרות yes Oh.

## קישורים חיצוניים
* 

קטגוריה:סדרות קומדיה שוודיות
קטגוריה:יחסי ארצות הברית – שוודיה
אוניברסיאדת פוקואוקה (1995)

**[[אוניברסיאדה|אוניברסיאדת הקיץ ה-18]]** נערכה בפוקואוקה, יפן ב-1995; טקס הפתיחה, טקס הנעילה ומשחקי בייסבול נערכו באצטדיון פוקואוקה דום. במשחקים השתתפו כ-4,000 ספורטאים.

באוניברסיאדה זו נערכו תחרויות ב-12 ענפי ספורט: אתלטיקה (43 תחרויות), בייסבול, ג'ודו (18 תחרויות), התעמלות (כולל התעמלות אמנותית (5 תחרויות) והתעמלות מכשירים (16 תחרויות)), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות) ושחייה (34 תחרויות).

סך הכול הוענקו 465 מדליות, מתוכן 69 לארצות הברית. 

## טבלת המדליות (חלקית)

## קישורים חיצוניים

* 

1995
קטגוריה:1995 בספורט
קטגוריה:תחרויות ספורט ביפן
שלי

שם המשפחה העברי **שלי** נפוץ בין יהודים יוצאי העיר "ספקס" בתוניסיה, ומקובל כי הוא ראשי תיבות למילים **ש**בח **ל**אל **י**תברך.
באנגלית, השם Shelly משמש הן כשם פרטי והן כשם משפחה, ואף הוא מתועתק לעברית כ"שלי" (אין קשר בין השמות).

 

קטגוריה:שמות פרטיים לנשים
קטגוריה:שמות משפחה
אוניברסיאדת סיציליה (1997)

**[[אוניברסיאדה|אוניברסיאדת הקיץ ה-19]]** נערכה באי סיציליה, איטליה ב-1997 במשחקים השתתפו כ-4,000 ספורטאים.

באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), התעמלות (כולל התעמלות אמנותית (5 תחרויות) והתעמלות מכשירים (14 תחרויות)), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות) ושחייה (34 תחרויות).

סך הכול הוענקו 393 מדליות, מתוכן 61 לארצות הברית.

## אירועים מיוחדים
* מרטינה מורבצובה (), זכתה ב-4 מדליות זהב אישיות, יותר מכל מתחרה אחר, והייתה לשחיינית המצטיינת של האוניברסיאדה.

## אתרי התחרויות
* טקס פתיחה ואתלטיקה - אצטדיון בקטניה
* סיף - קטניה
* כדורסל - מסינה, רגוסה, פברה
* שחייה, קפיצה למים, כדורמים - הבריכה של אוניברסיטת מסינה
* התעמלות אומנותית - סירקוזה
* כדורגל, טקס נעליה - פלרמו
* כדורעף - פלרמו
* טניס - פלרמו

## טבלת המדליות (חלקית)

## ישראל באוניברסיאדה
מיקי חליקה זכה במדליית כסף במשחה ל-400 מטר מעורב אישי, וזו הפעם הראשונה בתולדות האוניברסיאדה שספורטאי ישראלי זוכה במדליה.

השחיינים יואב ברוק ואיתן אורבך השתתפו באוניברסיאדה אך לא זכו במדליה.

## קישורים חיצוניים
* 

1997
קטגוריה:1997 בספורט
קטגוריה:תחרויות ספורט באיטליה
קטגוריה:סיציליה: ספורט
קטגוריה:1997 באיטליה
אוניברסיאדת פלמה (1999)

**[[אוניברסיאדה|אוניברסיאדת הקיץ ה-20]]** נערכה בפלמה דה מיורקה, ספרד ב-1999; טקס הפתיחה, טקס הנעילה ומשחקי אתלטיקה וכדורגל נערכו באצטדיון איברוסטאר שנבנה לקראת האירוע. במשחקים השתתפו כ-4,000 ספורטאים.

באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), ג'ודו (18 תחרויות), התעמלות מכשירים (14 תחרויות), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות), שחייה (34 תחרויות) ושייט (6 תחרויות).

סך הכול הוענקו 451 מדליות, מתוכן 60 לארצות הברית. 

## אירועים מיוחדים
* מארק וארקנטין מארצות הברית זכה ב-4 מדליות זהב בשחייה.

## טבלת המדליות (חלקית)

## ישראל באוניברסיאדה
הספורטאים הישראלים זכו ב-2 מדליות:
* 20px - מיקי חליקה זכה במדליית כסף במשחה ל-400 מטר מעורב אישי
* 20px - ענת פבריקנט ושני קדמי זכו במדליית ארד בשייט במפרשית מדגם 470

* יואב גת סיים במקום רביעי במשחה ל-200 מטר גב
* יואב מאירי סיים במקום שמיני במשחה ל-200 מטר מעורב אישי

## קישורים חיצוניים
* 

1999
קטגוריה:1999 בספורט
קטגוריה:תחרויות ספורט בספרד
קטגוריה:פלמה דה מיורקה: ספורט
קטגוריה:1999 באירופה
מילוש אוביליץ'

ממוזער|200px|ציור המדמיין את מילוש אוביליץ'
**מילוש אוביליץ**' (בסרבית: **Милош Обилић** או **Miloš Obilić**), המכונה גם **קוביליץ**' (**Kobilić**), שמת ב-1389, היה אביר בשירותו של הנסיך לאזאר של סרביה. מילוש נחשב לגיבור לאומי סרבי, מיוחסת לו הריגתו של הסולטאן מוראט הראשון לאחר קרב קוסובו והוא קדוש של הכנסייה הסרבית האורתודוקסית.

לאחר ההתנקשות של אוביליץ' במוראט הראשון, הבן של מוראט והיורש שלו, באיזיט הראשון, הוציא להורג את השבויים הסרבים.

המקורות ההיסטוריים אינם מזכירים את מילוש אוביליץ' עד סוף המאה ה-14. את הריגת הסולטאן העות'מאני מייחסים המקורות ללזר חרבליאנוביץ' (נסיך סרביה דאז) ותריסר חבריו האמיצים. הקבוצה ניסתה לפרוץ לאוהלו של הסולטאן ושבעה מהם נפלו בדרך ורק אחד הצליח לחדור ולפצוע את הסולטאן בכידונו. האיש שפצע את הסולטאן מזוהה על ידי מקור טורקי בשם דימיטריה קוביליץ', שמאוחר יותר מוזכר כ"מילוש קובילה". בזיכרון הלאומי הסרבי התקבע השם מילוש קוביליץ', שעבר בהמשך שינוי ל"מילוש אוביליץ'".

## האגדות ומקור השם
על מילוש אוביליץ' חיברו שירים עממיים ואגדות. על פי אחת האגדות הוא ינק בילדותו מאתון, לכן נעשה חזק כמו אתון ומכאן השם "קוביליץ" (בסרבית אתון היא kobila). על פי אגדה אחרת כשהיה כבר ילד אימו, שהיה לה שפע חלב, עדיין הניקה אותו ומכאן השם "אוביליץ'" (בסרבית שפע זה obilje).

## לקריאה נוספת
* דינה קטן בן-ציון, "המיתולוגיה הסרבית", מפה הוצאה לאור.

## קישורים חיצוניים

* על בוגדים וגיבורים מילוש אוביליץ' באתר כותר
* "שירת קוסובו" מבחר הבלדה הסרבית בתרגומו ועריכתו של אריה סתיו

קטגוריה:ערכים שבהם תבנית בריטניקה אינה מתאימה
קטגוריה:קדושים סרבים
קטגוריה:גיבורים לאומיים
קטגוריה:ילידי 1350
קטגוריה:נפטרים ב-1389
ירוסלב מנגן שלום חנוך

**ירוסלב מנגן שלום חנוך** הוא אלבום אינסטרומנטלי בו מבצע ירוסלב יעקובוביץ' ביחד עם בנו דניאל 14 גרסאות כיסוי ל-13 שירים של שלום חנוך. הביצועים נעים מגרסאות ג'אזיות ובלוזיות ועד רוק כבד.

באלבום משתתפים רק ירוסלב יעקובוביץ', שמנגן את המלודיות בסקסופון, ודניאל יעקובוביץ' שאחראי על העיבודים וכמו כן מנגן בגיטרה חשמלית, בס, תופים וקלידים.

## רשימת שירים

## קישורים חיצוניים
*יוסי חרסונסקי, ירוסלב יעקובוביץ' מנגן שלום חנוך, ביקורת באתר "חרסונסקי מיוסיק"
* 

קטגוריה:אלבומים בעברית
חן ליבני

**חן ליבני** (נולד ב-25 בינואר 1967) הוא קצין צה"ל במילואים בדרגת אלוף-משנה. שימש מפקד מחוז ירושלים בפיקוד העורף, מפקד המרכז לאימונים טקטיים במל"י ומפקד עוצבת ברעם.

## שירות צבאי
ליבני התגייס לצה"ל, ושובץ בגדוד 932 בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 932 ומונה למפקד מחלקה. לאחר מכן שימש סגן מפקד פלוגה בגדוד 932. בהמשך מונה למפקד פלוגת החוד בגדוד 50. לאחר מכן הקים ופיקד על פלנ"ט נח"ל בין השנים 1991–1993. בהמשך שימש מפקד מחזור אימון מתקדם בבא"ח נח"ל. לאחר מכן מונה למפקד פלס"ר נח"ל בין השנים 1995–1997, והוביל אותה בלחימה ברצועת הביטחון בלבנון ובכלל זה במבצע ענבי זעם.

בשנת 2000 הועלה לדרגת סא"ל ומונה למפקד גדוד 932, והוביל את הגדוד בין היתר במבצע חומת מגן, שם איבד את הקשר שלו רועי טל ז"ל כאשר ניסה לחלץ לוחם פצוע ונהרג. את תפקידו סיים בשנת 2002. לאחר מכן שימש כסגן מפקד חטיבת הנח"ל. בשנת 2004 הועלה לדרגת אל"ם ומונה למפקד עוצבת ברעם. בשלהי כהונתו התרחש בגזרתו חטיפת החיילים אהוד גולדווסר ואלדד רגב, שהובילה לפרוץ מלחמת לבנון השנייה. במהלך המלחמה הוביל את כוחות החטיבה בלחימה בשורה של קרבות בקרבת הגבול, ובהם, קרב מארון א-ראס. בתום המלחמה קיבל הרמטכ"ל, דני חלוץ, את המלצת דו"ח ועדת אלמוג כי ליבני לא יוכל לשמש בעתיד בתפקיד פיקודי. לאחר מכן שימש כנספח זרוע היבשה בארצות הברית. בהמשך שימש כמפקד המרכז לאימונים טקטיים (מא"ט) במל"י בין השנים 2008–2010.

לאחר מכן מונה למפקד מחוז ירושלים בפיקוד העורף בין השנים 2010–2013. בתקופת שירותו כמפקד מחוז ירושלים תקף מילולית ופיזית חייל שלו. בשנת 2013 מונה לראש צוות כו"כ (כשירות וכוננות) במשרד מבקר מערכת הביטחון.

## קישורים חיצוניים
* 
* עמית קורח ואיתמר שגב, הדרבי, ביטאון ביבשה, גיליון 11, ספטמבר 2009

## הערות שוליים

קטגוריה:מפקדי עוצבת ברעם
קטגוריה:מפקדי מחוז ירושלים בפיקוד העורף
קטגוריה:מפקדי סיירת נח"ל
קטגוריה:מפקדי גדוד 932
קטגוריה:מפקדי המרכז לאימונים טקטיים
קטגוריה:אלופי-משנה בצה"ל
קטגוריה:בוגרי סיירת נח"ל
קטגוריה:מפקדי חטיבות במלחמת לבנון השנייה
קטגוריה:ישראלים שנולדו ב-1967
אוניברסיאדת בייג'ינג (2001)

**[[אוניברסיאדה|אוניברסיאדת הקיץ ה-21]]** נערכה בבייג'ינג, סין ב-2001; טקס הפתיחה, טקס הנעילה ותחרויות האתלטיקה והכדורגל נערכו באצטדיון הפועלים. במשחקים השתתפו כ-6,800 ספורטאים.

באוניברסיאדה זו נערכו תחרויות ב-12 ענפי ספורט: אתלטיקה, ג'ודו, התעמלות (כולל התעמלות אמנותית והתעמלות מכשירים), טניס, טניס שולחן, כדורמים, כדורסל, כדורעף, כדורגל, סיף, קפיצה למים ושחייה.

סך הכול הוענקו 537 מדליות, מתוכן 103 לסין.

## אירועים מיוחדים
* תמרה ירופייבה מאוקראינה, זכתה ב-5 מדליות, מהן 4 מדליות זהב בתחרות התעמלות אמנותית.
* סין זכתה בכול 12 מדליות זהב בתחרויות קפיצה למים.

## טבלת המדליות (חלקית)

## ישראל באוניברסיאדה
הספורטאים הישראלים זכו ב-2 מדליות:
* 20px - אלכס אברבוך זכה במדליית זהב בקפיצה במוט
* 20px - וודג' זבדיה זכה במדליית כסף בחצי מרתון

ספורטאים ישראלים נוספים השתתפו בתחרויות בג'ודו ובשחייה.

## קישורים חיצוניים

* 

2001
קטגוריה:2001 בספורט
קטגוריה:בייג'ינג: תחרויות ספורט
קטגוריה:2001 באסיה
מצר טיימיר

**מצר טיימיר** (ברוסית: **Таймырский пролив**) הוא מצר ים בים קארה, ברוסיה (בתחומי מחוז המשנה טיימיר  של מחוז קרסנויארסק) בין חצי האי טיימיר מדרומו לבין האי טיימיר מצפונו. המצר מקשר בין מצר פלאנדר שמערבה לו לבין מפרץ טיימיר שמזרחית לו.

רוחבו הממוצע של המצר הוא כ-3 ק"מ ואורכו למעלה מ-30 ק"מ.

צפונית למצר ולאי טיימיר ממוקם ארכיפלג נורדנשלד ( או ).

המצר מכוסה קרח מרבית ימות השנה.

## הערות שוליים

טיימיר
טיימיר
קטגוריה:חבל מנהלי קרסנויארסק: גאוגרפיה
גמר ליגת האלופות 2014

**גמר ליגת האלופות 2014** התקיים באצטדיון האור בליסבון שבפורטוגל ב-24 במאי 2014, ובו נקבע שזוכת ליגת האלופות לעונת 2013/2014 היא ריאל מדריד שניצחה את אתלטיקו מדריד 1-4 בהארכה. זו הייתה הפעם הראשונה שהתקיים דרבי בגמר ליגת האלופות והפעם העשירית בתולדותיה שריאל מדריד זוכה בליגת האלופות.

הראשונה לכבוש במשחק הייתה אתלטיקו מדריד, כשבדקה ה-36 כדור שננגח מראשו של הבלם דייגו גודין עבר מעל שוער ריאל איקר קסיאס ונכנס לשער. ריאל מדריד הצליחה להשוות בזמן הפציעות, שוב בשער נגיחה של בלם הפעם סרחיו ראמוס, שהוביל את המשחק להארכה. בהארכה כבשו שחקני ריאל מדריד, בייל, מרסלו ורונאלדו (בפנדל), שלושה שערים נוספים ותוצאת המשחק בסיומו עמדה על 1–4.

## הדרך אל הגמר
### ריאל מדריד
בהגרלת הבתים שובצה ריאל מדריד בבית ב', יחד עם יובנטוס, גלאטסראיי ופ.צ. קופנהגן. בפתיחת שלב הבתים הביסה ריאל מדריד 1–6 את גלאטסראיי, וניצחה גם את יתר משחקיה, מלבד המשחק מול יובנטוס בטורינו שהסתיים בתיקו.

ריאל שובצה לשחק בשמינית הגמר נגד שאלקה 04. במפגש הראשון בין השתיים ריאל הביסה את שאלקה 1–6, ובמפגש השני נצחה שוב 1–3. ברבע הגמר ריאל פגשה שוב קבוצה גרמנית והפעם סגנית ליגת האלופות בעונה הקודמת בורוסיה דורטמונד שהדיחה את ריאל מדריד בחצי הגמר בעונה הקודמת. במשחק הראשון ריאל נצחה 0–3 ובמשחק השני נצחה דורטמונד 0–2 וריאל עברה לשלב הבא כשהובילה 2–3 בסיכום המפגשים. בחצי הגמר פגשה בפעם השלישית ברציפות קבוצה גרמנית והיא באיירן מינכן זוכת ליגת האלופות בעונה הקודמת. במשחק הראשון בברנבאו נצחה ריאל מדריד 0–1, במשחק השני הביסה את אלופת אירופה 0–4 ועלתה לגמר ראשון מאז 2002.

### אתלטיקו מדריד
אתלטיקו מדריד הוגרלה לבית ז', יחד עם זניט סנקט פטרבורג, פורטו ואוסטריה וינה. כמו ריאל מדריד גם אתלטיקו ניצחה בחמישה ממשחקיה וסיימה בתיקו משחק אחד: נגד זניט ברוסיה במחזור החמישי.

בשמינית הגמר הוגרלה נגד הקבוצה האיטלקית מילאן, בחוץ נצחה אתלטיקו 0–1 ובמדריד 1–4. ברבע הגמר שיחקה נגד קבוצה ספרדית ברצלונה אלופת ספרד. המשחק בברצלונה הסתיים בתיקו 1-1, במשחק השני בביתה הקבוצה נצחה 0–1 משער של קוקה ועלתה לחצי הגמר לראשונה מאז 1974.

בחצי הגמר הוגרלה נגד צ'לסי האנגלית, המשחק הראשון הסתיים ב-0-0 במדריד, במשחק השני אתלטיקו נצחה 1–3 ועלתה לגמר ליגת האלופות בפעם השנייה בתולדותיה.

## סיכום המשחק

### הרכבי הקבוצות

## קישורים חיצוניים

2014
קטגוריה:תחרויות כדורגל ב-2014
קטגוריה:ריאל מדריד
קטגוריה:אתלטיקו מדריד
קטגוריה:תחרויות כדורגל בפורטוגל
קטגוריה:ליסבון: ספורט
קטגוריה:2014 באירופה
קובי רפואה

**קובי רפואה** (נולד ב-3 בספטמבר 1974) הוא כדורגלן עבר ישראלי ששיחק בעמדת החלוץ, וכיום מאמן.

## קריירה
רפואה גדל במחלקת הנוער של מכבי תל אביב, ולאחר מכן שיחק בהפועל אשדוד ובהפועל כפר סבא. בשנת 1996 עבר רפואה לקבוצת בני יהודה תל אביב, במדיה שיחק ארבע שנים ולאחר מכן חזר למכבי תל אביב. לאחר עונה אחת חזר לבני יהודה לתקופה קצרה, ובארבע השנים האחרונות בקריירה שיחק במכבי פתח תקווה, במדיה היה מלך השערים של ליגת העל בעונת 2001/2002 עם 18 שערים, וכן זכה עם הקבוצה בגביע הטוטו בעונת 2003/2004. בשנת 2005 פרש ממשחק פעיל.

רפואה שימש כמאמן מחלקת הנוער של מכבי פתח תקווה, ובעונת 2013/2014 מונה למאמן הקבוצה הבוגרת, יחד עם ייטב לוזון. במחזור האחרון ניצלה הקבוצה מירידה לליגה הלאומית, ורפואה עזב את המועדון.

בקיץ 2015 מונה למאמן קבוצת הנוער של עירוני קריית שמונה, ובפברואר 2016 מונה למאמן קבוצת מכבי שעריים מליגה א'. ב-31 במאי 2016 חזר למכבי פתח תקווה, ומונה למאמן הראשי. ב-7 בפברואר 2017 האריך את חוזהו במועדון בשנתיים, ואת העונה סיימה הקבוצה במקום הרביעי בטבלה. הוא החל עם הקבוצה את העונה שלאחר מכן, וב-17 בספטמבר 2017 התפטר מתפקידו.

ב-29 באוקטובר מונה למאמן הפועל תל אביב בליגה הלאומית, לאחר פיטוריו של מוטי איוניר. בתום עונת 2017/2018 הוביל את הקבוצה לליגת העל, לאחר שסיימה במקום הראשון בטבלה, וחתם על חוזה לעונה נוספת. בתחילת עונת 2018/2019 התקשתה הקבוצה לכבוש שערים, ולאחר עשרה מחזורים בהם כבשה חמישה שערים בלבד, השיגה ניצחון אחד וצברה תשע נקודות, פוטר מתפקידו ב-25 בנובמבר 2018, ובמקומו מונה אופיר חיים לתפקיד. הקבוצה המשיכה להציג יכולת חלשה, וב-6 בינואר 2019 פוטר חיים מתפקידו, ורפואה שב לאמן את הקבוצה. את העונה סיימה הקבוצה במקום השמיני, וב-14 במאי 2019 הודיעה על סיום תפקידו של רפואה בקבוצה בעקבות מחלוקות בינו לבין הנהלת המועדון.

ב-20 באוקטובר 2019 מונה למאמן עירוני קריית שמונה, במקומו של מסאי דגו שפוטר לאחר שהקבוצה ירדה מתחת לקו האדום. עם סיום עונת 2019/2020, לאחר שקריית שמונה הצליחה להישאר בליגה, הוארך חוזהו בקבוצה בעונה נוספת. בסיום עונת 2020/2021 עזב את קריית שמונה לאחר שהוביל אותה לפלייאוף העליון.

ב-19 בדצמבר 2021 מונה בשלישית למאמן הפועל תל אביב, לאחר פיטוריו של ניר קלינגר. ב-18 בספטמבר 2022 פוטר מתפקידו.

ב-29 בנובמבר 2022 מונה למאמן בני סכנין. בסיום העונה סיים את תפקידו. ב-7 בינואר 2025 מונה למאמן בני יהודה תל אביב במקומו של ערן סאסי. ב-28 במרץ 2025 סיים את תפקידו בקבוצה.

## תארים כשחקן
;מכבי פתח תקווה
*גביע הטוטו: 

;תארים אישיים
*מלך השערים של ליגת העל: 2001/2002 (18 שערים)

## קישורים חיצוניים

* עמוד המאמן, באתר ההתאחדות לכדורגל בישראל

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי תל אביב
קטגוריה:כדורגלני הפועל אשדוד
קטגוריה:כדורגלני הפועל כפר סבא
קטגוריה:כדורגלני בני יהודה תל אביב
קטגוריה:כדורגלני מכבי פתח תקווה
קטגוריה:מאמני כדורגל ישראלים
קטגוריה:מאמני מכבי פתח תקווה
קטגוריה:מאמני מכבי שעריים
קטגוריה:מאמני הפועל תל אביב
קטגוריה:מאמני עירוני קריית שמונה
קטגוריה:מאמני בני סכנין
קטגוריה:ישראלים שנולדו ב-1974
משה שטרית

**משה שטרית** (נולד בשנת 1967) הוא קצין צה"ל בדימוס, בדרגת אלוף-משנה, שכיהן כמפקד חטיבה 188 במלחמת לבנון השנייה.

## שירות צבאי
עם גיוסו לצה"ל בשנת 1985 הוצב שטרית בחיל השריון, ועבר הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. שטרית מילא שורה של תפקידי פיקוד בחיל ובהם מ"פ. בשנים 1998 - 2000 פיקד על גדוד 74. בהמשך שימש כמפקד חטיבת קרייתי. לאחר מכן שימש כסגן מפקד עוצבת געש. במלחמת לבנון השנייה שימש שטרית כמפקד חטיבה 188.

## קישורים חיצוניים
* .
* .
* .
;מפרי עטו:
* דבר מפקד חטיבה 188 במלחמה לבנון השנייה, אל"ם (מיל') משה שטרית, אתר צה"ל,  10.07.2016.

## הערות שוליים

קטגוריה:אלופי-משנה בצה"ל
קטגוריה:מפקדי חטיבה 188
קטגוריה:מפקדי חטיבת קרייתי
קטגוריה:מפקדי גדודים בחטיבה 188
קטגוריה:מפקדי חטיבת מכבים
קטגוריה:מפקדי חטיבות במלחמת לבנון השנייה
קטגוריה:סגני מפקד אוגדת עזה
קטגוריה:ישראלים שנולדו ב-1967
לעבנס-פראגן

שמאל|ממוזער|250px|לוגו העיתון
**לעבנס-פראגן** (לֶבְּנְס-פְרָגְן; ביידיש: "שאלות חיים"), שהוגדר כ"ירחון סוציאליסטי לפוליטיקה, חברה ותרבות", היה דו-ירחון תרבותי יידי ישראלי, בעל זיקה ליוצאי תנועת הבונד ההיסטורית, שהופיע ממאי 1951 ועד אפריל 2014. 

כתב-העת, פורסם בישראל בהוצאת ארגון "אַרבעטער-רינג" ("ברית העבודה"), שהוקם על ידי יוצאי תנועת הבונד שורדי שואה שעלו לישראל בשנות ה-40 וה-50 של המאה ה-20, ולאחר מכן עם גלי העזיבה מפולין הקומוניסטית.

הוא נוסד במאי 1951 על ידי יששכר אוסקר אַרטוּסקי (אייכנבוים) (1903–1971). העורך האחראי הראשון היה בן-ציון ("בֶּנצְל") צָלֶבִיץ' (צאלעוויטש; 1883–1967), שעלה לארץ ישראל בשנת 1922. לאחר מותו של ארטוסקי בנובמבר 1971 מונה לעורך העיתון יצחק לודן, אשר ערך אותו עד סגירתו באפריל 2014.

גיליונות העיתון כללו בתחילה 16 עמודים, והוא יצא ב-9-10 גיליונות בשנה. החל משנת 1968 החל לצאת במתכונת דו-חודשית רציפה, 6 גיליונות בשנה של 24 עמודים ובהמשך 28 עמודים. העיתון עסק בשאלות פוליטיות, כלכליות וחברתיות בישראל ובעולם, מנקודת מבטם השמאלית של כותביו, רובם אנשי הבונד. העיתון פרסם גם יצירות ספרותיות ביידיש וכן ביקורת ספרות, תיאטרון ואומנות וסקירות על ספרי יידיש שיצאו בישראל ובעולם. עמודיו האחרונים של העיתון הוקדשו לתנועת הבונד העולמית ולמודעות אישיות. העיתון פרסם גיליונות מיוחדים לציון מרד גטו ורשה, יום השנה לרצח סופרי יידיש בברית המועצות ולרגל האחד במאי. המוטו של העיתון בשנותיו האחרונות היה "טבול את העט במצפון לפני שאתה טובל אותו בדיו" ("טונק איין די פעדער אין געוויסן איידער דו טונקסט זי איין אין טינט").

עם השנים הלכו והתמעטו כותבי העיתון, בין היתר לאור הזדקנות הבונדאים הוותיקים ודעיכת תרבות היידיש החילונית בישראל ובעולם. במקביל פחתה תדירות יציאת העיתון (בכל אחת מהשנים 2012-2013 יצאו 4 גיליונות בלבד ובשנת 2014 רק הגיליון האחרון). סך הכל לאורך שנותיו פרסם העיתון 736 גיליונות.

## לעבנס-פראגן המוקדם בוורשה
כתב העת הישראלי נקרא על שם עיתון בונדיסטי בשם זה אשר יצא לאור בוורשה בשנת 1912, ונסגר מיד לאחר גליונו הראשון על ידי השלטון הצארי - כשחלק מיוזמיו אף הוגלו לסיביר. כתב העת חודש בשנת 1916 במהלך השליטה הגרמנית בוורשה בימי מלחמת העולם הראשונה, והפך ליומון בשנת 1918. לאחר המלחמה סבל מהתנכלות השלטונות וב-1920 נסגר בפקודת בית משפט פולני. בהמפשך פרסם הבונד הוורשאי עיתון אחר בשם פֿאָלקסצײַטונג (עיתון העם) עד 23 בספטמבר 1939, לאחר פלישת הצבא הגרמני. כותרת העיתון הישראלי שימרה את הצורה הטיפוגרפית של האותיות המקוריות של סמל לעבנס-פראגן הוורשאי.

## לקריאה נוספת
* רפאל שטיינרט, 'אין אן אחריותפולער צייט: 30 יאר "לעבנס-פראגן"', **לעבנס-פראגן** 349–350 (1981), 7–8.

## קישורים חיצוניים
* אתר העיתון 
* 
* לעבנס-פראגען באתר הספרייה הלאומית
* לעבנס-פראגען באתר עיתונות יהודית היסטורית (גרסה בת חיפוש בכל טקסט העיתון)

## הערות שוליים

קטגוריה:כתבי עת ביידיש
קטגוריה:ישראל: כתבי עת
קטגוריה:יידישיזם ויידישיסטים
כדורגלן השנה באוקראינה

**כדורגלן השנה באוקראינה** (ברוסית: ** Лучший игрок чемпионата Украины по футболу**) הוא פרס שנתי המחולק על ידי העיתון האוקראיני "הקבוצה" (Команда) לכדורגלן המצטיין במהלך העונה בליגת העל האוקראינית. בשנת 2017 נסגר העיתון, אך את הפרס ממשיכים להעניק בעלי אתר הספורט "הקבוצה 1". 

הענקת התואר נקבעת לפי ספירת הקולות בהצבעה המונהגת על ידי העיתון. בהצבעה משתתפים 240 שחקנים מליגת העל האוקראינית (15 שחקנים מכל קבוצה) וכן מאמנים של כל אחת מהקבוצות בליגה.

הפרס מוענק החל משנת 1995 ויכול להיות מוענק לכל שחקן בליגת העל ללא קשר לאזרחותו.

## הזוכים בפרס

בנוסף לפרס "כדורגלן השנה באוקראינה" קיים גם פרס "הכדורגלן האוקראיני של השנה", אשר יכול להיות מוענק אך ורק לאזרח אוקראינה. במקרה של הפרס הזה אין קשר לליגה, בה הוא משחק. כך למשל אנדריי שבצ'נקו קיבל את הפרס בזמן ששיחק בקבוצת מילאן האיטלקית.

## קישורים חיצוניים
* אתר של עיתון "הקבוצה" 

*
קטגוריה:אוקראינה: כדורגל
אוקראינה
מוטי כידור

**מרדכי (מוטי) כידור** (נולד ב-12 ביולי 1964) הוא קצין צה"ל בדימוס, בדרגת אלוף-משנה, שכיהן כמפקד חטיבה 401 במלחמת לבנון השנייה.

## שירות צבאי
כידור התחנך בפנימייה הצבאית לפיקוד בחיפה, בוגר מחזור כ"ח. בשנת 1982 התגייס לחיל השריון, ועבר הכשרה כלוחם וקורס מפקדי טנקים. בהמשך השלים קורס קציני שריון ושימש כמפקד מחלקת טנקים. כידור מילא שורה של תפקידי פיקוד בחיל ובהם מ"פ ומג"ד גדוד 77. בשנים 2003–1999 שימש כמפקד חטיבה 14. לאחר מכן שימש כראש מחלקת אימונים בזרוע היבשה וכסגן מפקד עוצבת הפלדה. במלחמת לבנון השנייה שימש כידור כמפקד חטיבה 401, בין היתר בקרב על הסלוקי. לאחר המלחמה שימש כידור כסגן מפקד אוגדת עזה. לאחר תפקיד זה פרש מצה"ל.

## בחיים הציבוריים
בשנת 2011 מונה למנכ"ל התאחדות בוני הארץ. בשנת 2013 פרש מתפקידו.

עבד בפלסן סאסא.

כידור בעלים ומנכ"ל של חברת מקינטו, חברה ליבוא, מכירה ומתן שירות למיכון בענף המזון.

לכידור תואר ראשון בהנדסת מכונות ותואר שני במדע המדינה.

## חיים אישיים
כידור נשוי לסגן-אלוף במילואים שושי כחלון-כידור, מפקדת הגדוד הראשונה בצה"ל וסגנית מפקדת מגל לשעבר וראש עיריית כפר יונה לשעבר.

אב לבן מנישואיו הראשונים ושתי בנות, מתגורר בכפר יונה.

## קישורים חיצוניים
* 
* 
* 
* 
* מוטי כידור באתר "בהשקט ובבטחה" - עמותת בוגרי הפנימיות הצבאיות

## הערות שוליים

קטגוריה:מפקדי חטיבה 401
קטגוריה:מפקדי חטיבה 14
קטגוריה:בוגרי הפנימייה הצבאית לפיקוד חיפה
קטגוריה:מפקדי גדוד 77
קטגוריה:מפקדי חטיבות במלחמת לבנון השנייה
קטגוריה:סגני מפקד אוגדת עזה
קטגוריה:בני זוג של ראשי עיריות בישראל
קטגוריה:כפר יונה: אישים
קטגוריה:ישראלים שנולדו ב-1964
חלקת המשטרה בהר הרצל

שמאל|ממוזער|250px|רחבת הטקסים בחלקת המשטרה בהר הרצל
שמאל|ממוזער|250px|חלקת המשטרה בהר הרצל
**חלקת המשטרה בהר הרצל** היא חלקת קבורה ממלכתית בבית הקברות הצבאי בהר הרצל.

## ייעוד חלקות המשטרה
חלקות המשטרה בבתי העלמין הצבאיים יועדו מכוח חוק בתי קברות צבאיים לקבורת מי שנפלו, או נפטרו, בתקופת שירותם כשוטרי משטרת ישראל ומשמר הגבול, אנשי שירות בתי הסוהר ועובדי שירותי הביטחון, כהגדרתם בחוק.

כמו כן זכאים לקבורה בחלקות אלה מי שכיהנו בעבר בתפקידי מפקחים כלליים, ניצבי משטרה, נציבי שב"ס וראשי שירותי הביטחון.

## מיקום החלקה בהר הרצל
החלקה ממוקמת על שתי טראסות בקצה הצפון-מערבי של הר הרצל, בצמוד אל אחת מחלקות חללי מלחמת ששת הימים ובסמוך אל שטח יער ירושלים. גדר אבן נמוכה מפרידה בינה לבין החלקות השכנות בבית הקברות הצבאי.

בחלקה נקברו גם בכירי המשטרה לשעבר, וביניהם המפקד הראשון של משמר הגבול פנחס קופל, המפקחים כלליים של משטרת ישראל שאול רוזוליו וחיים תבורי וגם בכירי משטרת ירושלים יוסף יהודאי וחיים אלבלדס.

בצדה המערבי של החלקה, בסמוך לכביש העוקף את הר הרצל, מצויה רחבת טקסי הזיכרון לחללי משטרת ישראל ומשמר הגבול, בה נערך טקס זיכרון במסגרת אירועי יום הזיכרון לחללי מערכות ישראל.

## קישורים חיצוניים

* חוק בתי קברות צבאיים (תיקון מס' 4), התשע"ה–2014, באתר הכנסת
* הצעת חוק בתי קברות צבאיים (תיקון מס' 4), התשע"ב-2012 על דבריי ההסבר להצעה בכלל וההסבר לסעיף 7 (עמודים 521–523) בפרט, באתר הכנסת
* פקודת המטה הארצי 05.07.03 "שוטר, מתנדב משא"ז או שוטר לשעבר - הבאה לקבורה", באתר משטרת ישראל

## הערות שוליים

*
משטרה
קטגוריה:בית הקברות הצבאי בהר הרצל
רפי רוטר

**רפי (רפאל) רוטר** (17 במאי 1934 – 3 בספטמבר 1998) היה מנכ"ל הביטוח הלאומי ומכבי שירותי בריאות.

## קורות חיים
רוטר נולד בחדרה ב-1934 להורים יוצאי פולין שעלו לארץ (בנפרד) בתחילת שנות ה-30 במאה ה-20. הוא בעל תואר שני בסטטיסטיקה. עבד במשך שנים בלשכה המרכזית לסטטיסטיקה.

ב-1970 היה מנהל אגף המחקר והתכנון במוסד לביטוח לאומי ובשנת 1975 הוא כיהן כמשנה למנכ"ל המוסד, וכמנכ"ל המוסד לביטוח לאומי החל מ-1977, בעקבות מעבר עמירם סיון לכהן כמנכ"ל משרד האוצר.

בתקופת עבודתו בנוסד לביטוח לאומי, קודמו חוקים שונים בהם הוא היה מעורב, בין הבולטים שבהם חוק נכות כללית ב-1974, חוק הבטחת הכנסה ב-1982 וחוק ביטוח סיעוד לקשישים ב-1986.

בתחילת פברואר 1982 ביקש בן-ציון רובין, סגן שר הרווחה מטעם תמ"י, לפטר את רוטר כדי למנות איש מטעמו בראש המוסד. כוונתו הושעתה על ידי מנחם בגין, אך בהמשך שנת 1982 הפיטורים יצאו אל הפועל בידי שר הרווחה מטעם תמ"י, אהרן אוזן.

רוטר עבר לכהן כמנכ"ל מכבי שירותי בריאות, תפקיד שהוא מצא קרוב לעיסוקו הקודם בביטוח הלאומי. במהלך כהונתו הוא קידם מאוד ופיתח את מכבי, והוביל רוטר את מכבי מכ-300,000 מבוטחים לקרוב למיליון מבוטחים. בשנת 1992 הוגש כתב אישום כנגד רוטר שהסתיים בעסקת טעון. הוא התפטר מתפקיד המנכ״ל ב-1996.

## חיים אישיים והנצחה
רוטר היה נשוי לאסתר ניצולת שואה, ילידת פולין, מורה לעברית באולפנים. הם הכירו בתקופת שירותה בצבא.

לבני הזוג נולדו 4 ילדים: מתי (הבכור, נולד ב-1958), תמי (שנפטרה בגיל תשע מסרטן), ותמיר ויעקב (קובי).

רוטר נפטר ממחלה קשה בגיל 64, בספטמבר 1998. הוא נקבר בהר המנוחות.

לאחר פטירתו, מכבי שירותי בריאות הקימה קרן על שמו. הקרן שמה לה למטרה לקדם מחקרים בתחום הביטחון הסוציאלי וכלכלת הבריאות, לסיוע לפיתוח הרווחה החברתית ולהתייעלות מערכת הבריאות.

כמו כן התקיימו ימי עיון שנתיים לזכרו.

## מחקרים נבחרים

* רפאל רוטר ומירה שמאי, הרפורמה במס ותשלומי העברה בישראל, יולי 1975 (באנגלית) (מס' 13), המוסד לביטוח לאומי
* רפאל רוטר, משפחות חד הוריות בישראל, המוסד לביטוח לאומי, האגף למחקר ותכנון, 1974

## לקריאה נוספת

* שחלב סטולר–ליס, דן אן,מכבי — מאז ועד היום ההיסטוריה של קופת חולים מכבי, מכבי, 2023

## קישורים חיצוניים

## הערות שוליים

קטגוריה:סטטיסטיקאים ישראלים
קטגוריה:סגל הלשכה המרכזית לסטטיסטיקה
קטגוריה:חדרה: אישים
קטגוריה:מנכ"לי המוסד לביטוח לאומי
קטגוריה:מנכ"לי מכבי שירותי בריאות
קטגוריה:ישראלים שנולדו ב-1934
קטגוריה:ישראלים שנפטרו ב-1998
קטגוריה:יהודים הקבורים בהר המנוחות
ציפי פריידנרייך

**ציפי פריידנרייך** (נולדה ב-17 באוגוסט 1946) היא ציירת ופסלת ישראלית. פריידנייך עוסקת בציור, רישום ופיסול בחומרים שונים, וכן בפיסול אורבני. סגנונה הוא אקספרסיבי ודינמי, והיא עוסקת בעיקר באדם ונוף.

נולדה בגרמניה ועלתה לארץ בשנת 1949. בין השנים 1973 ל-1977 למדה ציור במכון לאמנות פלסטית בבת ים. בין השנים 1979 ל-1983 המשיכה ללימודי פיסול במכון. בשנת 1982 למדה פיסול באיטליה.

פריידנרייך זכתה שלוש פעמים בפרס בת ים לאמנות, בשנים 1981, 1984 ו-1985. כמו כן זכתה בפרס מחלקת החינוך של מרכז הקונגרסים הבינלאומי בירושלים בשנת 1992.

חברה באגודת הציירים והפסלים בישראל משנת 1986.

## תערוכות יחיד
* 1979 - מוזיאון בת-ים לאמנות עכשווית
* 1986 - גלריה שלוש, תל אביב
* 2009 - "נוף מולדת", Avenue, איירפורט סיטי
* 2010 - "דמויות בחלונות", קניון רמת אביב
* 2010 - "איש גדול עיר קטנה", גלריה אפרט. ארט.

## תערוכות קבוצתיות נבחרות

## תערוכות מחוץ לישראל
* 1984 - ברלין, גרמניה
* 1985 - הביאנלה הבינלאומית ה-7 בולפראיסו, צ'ילה
* 2011 - "מטקות" - ECC Atelierhaus, ברלין, גרמניה
* 2013 - "מטקות" - Palacio de Cañete, מדריד, ספרד

## גלריה

Zippi Freidenreich - Back To Bronze - Zugyut.jpg|מיצג "חזרה לברונזה" בנושא "זוגיות"
Zippi Freidenreich - The Bell - Rishon LeZion April 2008.jpg|מיצג פעמון כחלק מפרויקט "פעמוני ראשון לציון" (60 שנה לעיר)


## קישורים חיצוניים

* ציפי פריידנרייך באתר עיריית בת ים
* 
* ציפי פריידנרייך באתר אמנות ישראלית
* ציפי פריידנרייך באתר "צבע בטבע"
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:נשים זוכות פרסים: אמנות
קטגוריה:ישראליות שנולדו ב-1946
קטגוריה:ישראלים שנולדו ב-1946
חמי וולוצקי

**חמי וולוצקי** (נולד בשנת 1953), הוא רוכב אופניים בעבר, 5 פעמים ברציפות אלוף ישראל במרוץ אופני כביש (1971 - 1975).

## ביוגרפיה
וולוצקי בן קיבוץ רמת דוד התאמן בקבוצת הפועל המקומית.

בשנת 1970 זכה וולוצקי במקום שני באליפות ישראל ברכיבת אופני כביש אחרי ראובן כינורי ולפני ינון בנין.

### אלוף ישראל
בשנת 1971 זכה וולוצקי בפעם הראשונה בקריירה שלו באליפות ישראל ברכיבת אופני כביש וב-4 השנים שלאחר מכן, הוא הגן על תוארו זה.

## קישורים חיצוניים
* 
* אלון וולף,הוקרה לחמי וולוצקי – 5 פעמים אלוף ישראל באופני כביש, באתר "בייקפאנל", 11 באוגוסט 2019

## הערות שוליים

קטגוריה:רוכבי אופניים ישראלים
קטגוריה:רמת דוד (קיבוץ): אישים
קטגוריה:ישראלים שנולדו ב-1953
מאיר אוחיון

**מאיר אוחיון** (נולד בשנת 1947) הוא רוכב אופניים בעבר, אלוף ישראל במרוץ אופני כביש שלוש פעמים ברציפות (1966–1968).

## ביוגרפיה
אוחיון נולד וגדל בעיר אספי שבמרוקו. הוא עלה לישראל באוקטובר 1956. בישראל הוא התאמן והתחרה בקבוצות הפועל אשקלון, הפועל רמלה והפועל ערד, ביחד עם שני אחיו הבוגרים ממנו, הנרי וויקטור, אף הם אלופי ישראל ברכיבת אופני כביש.

### אלוף ישראל
בשנת 1966 זכה אוחיון בפעם הראשונה בקריירה שלו באליפות ישראל ברכיבת אופני כביש, לפני אחיו ויקטור, לאחר חמש שנים רצופות שבהן זכה אחיו הנרי. בשנתיים שלאחר מכן, הוא הגן על תוארו.

בשנת 1969 זכה אוחיון במקום שני באליפות ישראל ברכיבת אופני כביש, אחרי ראובן כינורי ולפני חיים סלומון ולא הצליח להגן על תוארו.

בשנת 1972 זכה אוחיון במקום שני באליפות ישראל ברכיבת אופני כביש, אחרי חמי וולוצקי ולפני אלזם פרננד.

בשנת 1974 זכה אוחיון במקום שלישי באליפות ישראל באליפות ישראל ברכיבת אופני כביש, אחרי חמי וולצקי ואבי שמחוביץ.

## קישורים חיצוניים
* 
* 

## הערות שוליים

קטגוריה:רוכבי אופניים ישראלים
קטגוריה:ישראלים ילידי מרוקו
קטגוריה:ישראלים שנולדו ב-1947
מאיר אלרן

**מאיר אלרן** (נולד ב-1944) הוא תת-אלוף במילואים שכיהן כסגן ראש אמ"ן. כיום הוא חוקר בכיר במכון למחקרי ביטחון לאומי.

## ביוגרפיה
אלרן גדל בחיפה ולמד בבית הספר הריאלי.

ב-1962 החל ללמוד במסגרת העתודה האקדמית. עם גיוסו לצה"ל שובץ בחיל המודיעין. בהמשך השלים אלרן קורס קצינים ושירת כקצין מודיעין בחטיבת המחקר. ב-1968 נשלח לארצות הברית ללימודים על התחום הסובייטי במטרה להעמיק את הכרות חטיבת המחקר בנושא. אלרן שימש במספר תפקידי מפתח באמ"ן, תחת פיקודו של אהרן יריב. בין היתר נטל חלק במשא ומתן על הסכם השלום בין ישראל למצרים. בשנים 1978-1981 שימש ראש מחלקת הבקרה. היה ראש הזירה המערבית באמ"ן מחקר, בסוף שנות השמונים שימש כסגנו של ראש אמ"ן, אמנון ליפקין-שחק, וכסגן מפקד המכללה הבין-זרועית לפיקוד ולמטה. לאחר מלחמת לבנון השנייה שימש אלרן כיועץ מיוחד לתחום המודיעין בעבור ועדת וינוגרד. בשירות המילואים נטל חלק במשא ומתן על הסכם השלום בין ישראל לירדן.

לאחר שחרורו כיהן כסמנכ"ל עיריית תל אביב-יפו ובעל חברה לייעוץ אסטרטגי. אלרן משמש כראש התוכנית לחקר החזית האזרחית והתוכנית לחקר חברה ודעת קהל בישראל במכון למחקרי ביטחון לאומי, וראש מסלול התמחות ב"ביטחון לאומי בישראל" במכללת ספיר.

לאלרן תואר ראשון בלימודי המזרח התיכון ומדע המדינה מטעם האוניברסיטה העברית, תואר שני מטעם אוניברסיטת אינדיאנה ביחסים בינלאומיים וסובייטולוגיה,
ודוקטורט במדעי המדינה מטעם אוניברסיטת חיפה (2017), בנושא החוסן החברתי בתקופת האינתיפאדה השנייה.

אלרן נשוי ואב לארבע בנות.

## קישורים חיצוניים
* קורות חייו של מאיר אלרן ורשימת פרסומיו בכתבי עת, באתר המכון למחקרי ביטחון לאומי
* 
* 
* 
* 
* 
* 
* 

**מכּתביו**:
* 
* 
* 
* 
* 
* 
* 
* נדרשת תוכנית לאומית למלחמה בטרור, "ישראל דיפנס", 26 בדצמבר 2011
* ומה מעבר ל”כיפת הברזל”?, "ישראל דיפנס", 27 בדצמבר 2012

## הערות שוליים

קטגוריה:סגל המכון למחקרי ביטחון לאומי
קטגוריה:חיילי אגף המודיעין
קטגוריה:תתי-אלופים בצה"ל
קטגוריה:בוגרי בית הספר הריאלי
קטגוריה:בעלי תואר דוקטור מאוניברסיטת חיפה
קטגוריה:בוגרי אוניברסיטת אינדיאנה
קטגוריה:בוגרי העתודה האקדמית
קטגוריה:בוגרי האוניברסיטה העברית בירושלים
קטגוריה:חיילי חטיבת המחקר
קטגוריה:ראשי מחלקת הבקרה
קטגוריה:ישראלים שנולדו ב-1944
רעידות האדמה בבולגריה (1928)

[שמאל|ממוזער|250px|יהודים מפלובדיב במחנות ארעיים לאחר רעידת האדמה. במרכז התמונה הרב הראשי של הקהילה [שמואל בנימין בכר.]]
**רעידות האדמה בבולגריה (1928)** התרחשו ב-14 וב-18 באפריל 1928 בדרום ממלכת בולגריה. רעידת האדמה הראשונה התחוללה סמוך לעיר צ'ירפאן ועוצמתה הייתה 6.5 בסולם מגניטודה לפי מומנט והשנייה בכפר פופוביצה הסמוך לפלובדיב ועוצמתה 6.9 בסולם מגניטודה לפי מומנט. כתוצאה מרעידות האדמה נהרגו 127 בני אדם, 1,735 נפצעו ונהרסו 74,750 מבנים ב-5 ערים וכ-240 כפרים. במשך מספר ימים נרשמו רעשי משנה כשהחזק מהם היה בעוצמה של 5.6 בסולם מגניטודה לפי מומנט. בשל הנזקים הכבדים הוקמה במשרד הפנים והבריאות הבולגרי מחלקה מיוחדת לטיפול בנפגעי הרעש והיא פעלה עד 1931.

נזקים כבדים נגרמו גם למוסדות הקהילתיים של יהודי בולגריה. בפלובדיב ופאזארג'יק נהרסו כלל בתי הספר של הקהילה ונזק כבד נגרם למבנים בצ'ירפאן, חאסקובו וסטארה זאגורה. עקב הנזקים למבני המגורים ורעשי המשנה אשר נמשכו לאורך ימים, עזבו רבים מתושבי הערים באזור הרעש ובכלל זה בני הקהילה היהודית את אזורי המגורים הבנויים והתגוררו במשך מספר שבועות במחנות ארעיים בפאתי פלובדיב וצ'ירפאן. רעש האדמה גרם לפגיעה כלכלית קשה, בעיקר בבני קהילת פלובדיב הגדולה יחסית, ובני קהילת סופיה נרתמו לעזרתם בפעולות השיקום.

## קישורים חיצוניים

* רעשי האדמה בדרום בולגריה ב-1928, באתר geo.physics.uni, אוחזר ב-4 בדצמבר 2024 
* 
* 
* 

## הערות שוליים

קטגוריה:בולגריה: היסטוריה
בולגריה (1928)
קטגוריה:1928